นายกฯ แจงสภาฯ ปมเหมืองทองอัครา  ยืนยันการต่อใบอนุญาตสัมปทานเป็นไปตามขั้นตอนของกฎหมาย
พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ตอบข้อซักถามของฝ่ายค้าน ที่นำเรื่องที่คณะอนุญาโตตุลาการ เลื่อนอ่านคำวินิจฉัยชี้ขาด กรณีบริษัท คิงส์เกต ประเทศออสเตรเลีย ฟ้องร้องรัฐบาลไทย ที่มีคำสั่งห้ามประกอบกิจการเหมืองทองคำชาตรี จ.พิจิตร และ จ.พิษณุโลก มาเป็นคำถาม ว่า การเลื่อนอ่านคำวินิจฉัยเพราะมีการไปเสนอข้อแลกเปลี่ยนใด หรือไม่ และการ ออกคำสั่ง ตามมาตรา 44 ระงับการทำเหมืองแร่ เป็นข้อกฎหมายที่ไม่เป็นที่ยอมรับในระดับสากลนายกรัฐมนตรี ชี้แจงว่า กรณีเหมืองทองอัครา เป็นสถานการณ์ที่เกิดขึ้นในช่วงปี 2535 - 2544 ที่มีการให้สัมปทานทำเหมืองแร่ทองคำ แต่ต่อมามี การร้องเรียนเรื่องผลกระทบด้านสุขภาพ จากสารพิษตกค้างการทำเหมือง และเมื่อรัฐบาล คสช.เข้ามาทำหน้าที่ จึงจำเป็นต้องพิจารณา ลดผลกระทบต่อสิ่งแวดล้อม และ ประชาชน พร้อมปรับปรุง พ.ร.บ.การประกอบกิจการเหมืองแร่ ทำให้มีบริษัทเอกชน เข้ามาขอใบอนุญาตใหม่และต่อใบอนุญาติทำเหมืองแร่เดิมกว่า 100 ราย รวมถึง บริษัทอัครา จึงเป็นที่มาของการต่อใบอนุญาติ สัมปทาน 4 แปลง ของบริษัทอัครา เมื่อปลายปีที่แล้ว โดยไม่ได้เป็นไปเพื่อการแลกเปลี่ยนใด ๆ ทั้งสิ้นส่วนการเจรจาประนีประนอม เกิดขึ้นโดยคำแนะนำของอนุญาโตตุลาการ ซึ่งต้องใช้เวลา ทั้งนี้การฟ้องร้องของคิงส์เกตเป็นเพราะเข้าใจผิดคิดว่า รัฐบาลไทยมีเจตนาจะเข้าไปยึดทำเหมืองเสียเอง ซึ่งไม่ใช่อย่างนั้น ยืนยัน การดำเนินการเรื่องนี้เป็นไปตามขั้นตอนของกฎหมาย โดยไม่อนุญาตให้ทำเหมืองในเขตที่ห้าม เช่นแหล่งต้นน้ำ เขตโบราณสถาน เขตอุทยานแห่งชาติ ส่วนการใช้ มาตรา 44 ก็เป็นไปเพื่อให้มีการดำเนินการทำเหมืองแร่ ให้ถูกต้องอยู่ในกรอบของกฎหมาย